วิเคราะห์ตลาดภาคบ่าย – บล.เอเอสแอล
 บล.เอเอสแอล ระบุในบทวิเคราะห์บ่ายนี้
4 ก.ย. 2558

ภาครวมตลาดภาคเช้า
ดัชนีไทย SET ปิดลบ 1,376.09 (-7.39 จุด,-0.53%) กรอบ 1372-1382 มูลค่าการซื้อขาย  18,574.88 ล้านบาท เรียงลำดับมูลค่าการซื้อขาย ICT ENERG BANK PRP HELTH FOOD CONMAT TRANS COMM ตามลำดับ ด้วยแรงขายทำกำไรออกมาหลังจากราคาหุ้นขึ้นติดต่อกัน และย่อตัวลงมาตามตลาดหุ้นในภูมิภาค
ตลาดภูมิภาคย่อตัว ตลาดหุ้นมาเลเซียปิดภาคเช้าที่ -0.41% ดัชนีฮั่งเส็งตลาดหุ้นฮ่องกง -0.60% ดัชนีนิกเกอิ  -1.13%  หลังจากมีการเปิดเผยว่ายอดขาดดุลการค้าของสหรัฐลดลงในเดือนก.ค. และมาร์กิตเผยว่า ดัชนีผู้จัดการฝ่ายจัดซื้อ (PMI) ขั้นสุดท้ายสำหรับภาคบริการของสหรัฐ ปรับตัวขึ้นสู่ระดับสูงสุดนับตั้งแต่เดือนพ.ค.  
ติดตาม การเปิดเผยตัวเลขการจ้างงานนอกภาคเกษตรเดือนส.ค.ของสหรัฐในวันนี้ เพื่อประเมินทิศทางการปรับขึ้นอัตราดอกเบี้ยของเฟด โดยคาดว่า ตัวเลขการจ้างงานนอกภาคเกษตรเดือนส.ค.เพิ่มขึ้น 220,000 ตำแหน่ง จาก 215,000 ตำแหน่งในเดือนก.ค. และคาดว่าอัตราการว่างงานจะลดลงสู่ระดับ 5.2% จากระดับ 5.3% ในเดือนก.ค. 
ปัจจัยลบในประเทศ หอการค้าโพลล์ ระบุหนี้ภาคครัวเรือนไทยเพิ่มขึ้น 13.16% จากปีก่อน สูงสุดในรอบ 10 ปี ส่วนใหญ่เป็นหนี้นอกระบบถึง 51.3% โดยที่น่ากังวลมากที่สุด คือ การกู้ยืมมาใช้จ่ายในชีวิตประจำวันถึง 37.1% เพราะรายได้ลดลง,ค่าครองชีพสูงขึ้น, ผลผลิตเกษตรเสียหาย,การใช้จ่ายบัตรเครดิตมาก และค่าเล่าเรียนของบุตร
 
แนวโน้มตลาดและหุ้นที่น่าสนใจภาคบ่าย
SET มีแนวโน้มปรับตัวลงทดสอบ 1,371
มีแนวโน้มลงมาทดสอบแนวรับ 1,371 ดัชนีไม่สามารถยืนเหนือแนวรับแรกที่ 1,378 ได้ และคาดสัปดาห์หน้ามีแนวโน้มขึ้นไปทดสอบแนวต้านที่ 1,395-1,400
 
ITD (ราคาปิดภาคเช้า 7.75)  
แนะนำรอซื้อ 7.50 : ในกราฟรายวัน ราคาสามารถยืนเหนือ 7.70 เส้นค่าเฉลี่ย 5 วันได้ และมีสัญญาณซื้อใน MACD มีเป้าหมายระยะสั้นที่ 8.00 และแนวรับหลักที่ 7.50 บาท เป็นจุดตัดขาดทุน
IFEC (ราคาปิดภาคเช้า 10.50)
แนะนำซื้อ: ในกราฟราย 2 ชม. ราคาสามารถยืนเหนือเส้นค่าเฉลี่ยได้และเบรคผ่านเส้น Downtrend Line โดยมีเป้าหมายแรกที่ 11.00/12.00